ཡང་མཁན་རིན་པོ་ཆེ་མཆོག་གིས།སྤྱིར་བཏང་ང་ཚོར་གྲུབ་ཐོབ་དང་མཁའ་འགྲོ་མ་སྐྱེ་བ་སྔ་ཕྱི་བཤད་མཁན་ཡོད་ཆོག་གི་རེད།ཡིན་ན་ཡང་།ད་ལྟ་ང་ཚོ་དཀར་མཛེས་ལུང་པའི་ནང་དུ་སྔོན་ཆད་བྱུང་མ་མྱོང་བའི་གནས་ཚུལ་འདྲ་མིན་འབྱུང་གི་ཡོད་པ་དང་།མཁའ་འགྲོ་མ་ཡིན་ཟེར་མཁན་གྱི་སྐྱེད་མ་དེ་ཚོས་མགོ་ལ་རྒྱན་ཆ་འདྲ་མིན་དང་།ལུས་ལ་གཟན་ཤམ་དང་སྐྱ་ཆས་གང་ཡིན་མི་ཤེས་བ་དེ་འདྲ་གྱོན་ནས་མགོ་སྐོར་གཏོང་གི་ཡོད་པའི་གནས་ཚུལ་འདྲ་མིན་སླེབ་ཀྱི་ཡོད་སྟབས།ཆོས་མི་ཤེས་མཁན་ཀྱི་དད་ལྡན་མང་ཚོགས་ཚོས་མཁའ་འགྲོ་མ་དང་གྲུབ་ཐོབ་འདུག་ཟེར་ནས་དེའི་རྗེས་སུ་འགྲོ་བཞིན་ཡོད་པ་རེད།དེ་ཙམ་མ་ཟད།བླ་མ་རྫུན་མ་བཟོས་ཏེ་རྒྱ་ནང་དུ་སོང་ནས་མགོ་སྐོར་གཏོང་བ་དང་།རྫུན་མ་རྐྱང་རྐྱང་གི་ཚོགས་པ་བཙུགས་ནས་འདྲ་མིན་སྣ་ཚོགས་བཟོ་བཞིན་པ་དེ་དག་དཀར་མཛེས་ལུང་པའི་ནང་དུ་བཟོ་ཆོག་གམ་མི་ཆོག་ཟེར་ན་ཆོག་གི་མ་རེད་ཟེར་ནས་ཐག་ཆོད་པོས་སྐད་ཆ་བཤད་ཆོག་པ་དང་།རྒྱ་ཆེ་མི་མང་གིས་གནས་ཚུལ་དེའི་རིགས་རྫུན་མ་ཡིན་པ་ངེས་པར་དུ་ཤེས་དགོས་ཀྱི་འདུག་ལ།མ་འོངས་པར་འདིའི་སྐོར་ལ་གཟབ་ནན་བྱེད་དགོས་ཀྱི་འདུགཅེས་གསུངས་འདུག